作者：李曾伯
词牌/韵律：沁园春

paragraphs: 极目江涛，不有人焉，其能国乎。
伟故家风烈，激扬手段，平生践履，精密工夫。
冰漕功成，月卿召入，小却犹当登从涂。
斯行也，非纪网省闼，定引京都。
猗欤。
愿疾其驱。
弹指顷暑收秋又初。
向玉阶芳寸，亲承温问，金成十二，细述嘉谟。
苕霅船边，藕花香里，念人在洞庭青草湖。
它年事，约携东老酒，附洛英图。